Segalanya Musnah Dalam Promo Terakhir “WandaVision”
Marvel Studios melancarkan trailer promo terakhir siri Disney+ WandaVision, menampilkan rakaman terbaru yang menunjukkan pasangan watak utama ketika mereka bedua berjuang untuk kediaman mereka.  Dibintangi Elizabeth Olsen dan Paul Bettany, siri ini akan membuat debut pada Jumaat, 15 Januari dengan tayangan dua episod pertama di Disney+. Anda boleh tonton trailer promo dibawah. WandaVision, siri pertama Marvel Studios yang diciptakan secara eksklusif untuk Disney+, dibintangi pelakon seperti stars Elizabeth Olsen sebagai Wanda Maximoff, Paul Bettany sebagai Vision, Kathryn Hahn sebagai Agnes, dan Teyonah Parris sebagai Monica Rambeau, karakter yang telah diperkenalkan kepada penonton dalam filem Captain Marvel. Kat Dennings kembali meneruskan peranannya sebagai Darcy dari filem Thor dan Thor: The Dark World, dan Randall Park kembali sebagai Jimmy Woo dari filem Ant-Man and The Wasp.  Berlatarbelakangkan era 1950an, WandaVision akan berkisarkan kehidupan dua karakter adiwira MCU, Scarlett Witch dan Vision. Siri ini mengabungkan gaya sitkom klasik dengan Marvel Cinematic Universe dimana Wanda Maximoff dan Vision – dua adiwira yang menjalani kehidupan di pinggir bandar yang ideal – mula mengesyaki bahawa semuanya tidak seperti yang disangka.